
HOIKE A KE KOMITE WAE 

NO KE 

KA-HTJ^ MAI LEPERA 

MA KALAWAO, MOLOKAI. 



I KA Mb A Hanohano WijiLiAM R. Castle, 

Peresidena o ka Hale Ahaolelo o 1888: 

Aloha Oe : ka poe nona na inoa rnalalo iho he 
Komite Wae o ehiku lala i koho ia e hele aku e nana i 
ke Kahua Mai Lepera ma Molokai, a hoike mai e pili 
ana ia wahi malalo o ka Olelo Hooholo Helu 19 i waiho 
ia raai e ka Mea Hanohano Kapaehaole, ke noi aku nei 
e ae ia mai e waiho aku i keia hoike mahope iho nei 
me kekahi poe e ae he umikumamalima ka nui, i hui ia 
me Kauka Kimball, Kauka Webber a me Kauka Bovin 
mai ka mokukaua Vandalia mai, me kekahi poe kakau 
nupepa. Ua haalele ke Komite ia Honolulu no ke 
kahua o na mai ma ka po o ka Poaono, lune 23, maluna 
o Likelike i hoolimalima ia no ia hana, a ua hiki akti 
niakou ma Kalaupapa ke awa e huli mai ana i Oahii 
nei ma ke kakahiaka nui Lapule, lune 24« 

He la nialie loa keia, a oiai no ia kumu ua hiki i ke 
Komite e hele mao a maanei me ka pilikia ole, ua hiki 
ole nae ia lakou e ike a hoomaopopo i ke kulana o ua 
wahi nei iloko o ka manawa ua a makani i hoomaopopo 
ia mai he hiki pinepine ma keia wahi. 

keia waLi ua ike no paha ka hapa nui o na mea a 
pau aia ma kekahi aina i like me ka V kona ano e pili 
aku ana i na pali ma ka aoao makani o ka mokupuni. 
keia aina he hookahi paha mile ma kona wahi Dui loa 
a oia no ke kihi akaa komobana o ka mokupuni e 
kokoke ana ia Oahu, a ua emi mai ka laula e like me ka 
moe ana o ka aina i ka hikina ma kumu pali, a hala 
be hookahi paha mile me ka hapa ua emi loa mai a he 
wahi one wale no a hiki aku i kekahi awawa uuku i kapa 
ia o Waikolu, a he nui ka wai ma keia wahi a me kana- 
lima paha eka aina kanu kalo, a mai keia wahi mai i 
lawe ia aku ai ka wai iloko o na paipu ma kahakai a pii 
aku iluna a hiki aku i na aina e noho ia nei e na mai i 
loaa ke kiekie mai ke kai ae mai ka 25 a hiki aku i ke 
75 kapuai ma keia a me keia aoao ma kahi e ku nei na 
kulanakauhale o Kalapapa a me Kalawao. He luapele 
i pio e waiho ana mawaena o keia mau kulanakauhale 
elua a ua mahi nui ia ka aoao maloko e na kokua a me 
na mai lepera no ka malu paha o ia wahi mai ka 
makani mai. Oiai o keia wahi he wahi makani a hiki 
pinepine mai ka ua makai mai, eia nae he wahi maikai 
nae o ke ola kino o ka poe e noho ana malaila, ua hoike 
ia mai ia mea mamuli o ka maikai ana ae o ke ola kino 
ma ke ano nui o ka poe i lawe ia malaila. Ua hoomao- 
popo keia Eomite pela ma ka ninau ana a me ka ike 
maka ana aku i kekahi poe i ike ia mamua aku e noho 
ana mawaho nei. 

kekahi poe o ke Komite i lele mua i uka, ua makai- 
kai mua aku lakou i ke kulananauhale o Kalaupapa me 
ka hele ana aku i keia a me keia hale me ke kamailio 
pu ana me ka poe o ia mau hale a me ka nana ana i ko 
lakou mau wahi e noho ai. 

1 mea e hiki ai e hoomaopopo ia na mea i ike ia a 

lohe ia e ke Komite ma na hale i hoike ole ia mai 
kekahi kumu hoopii a me na hale i hoike ia mai kekahi 
mau kumu hoopii, e hoike aku ana makou i kekahi man 
mea i kamailio maoli ia a hana ia. ka hale mua i 
komo ia e kekahi mau lala o ke Komite he 3 ka nui, oia 
no kekahi o na hale iloko o kekahi lalani hale loihi, o 
kekahi e ku hookahi ana a o kekahi he palua ka hale i 
kukulu ia iho nei e ka Papa Ola, e moe like ana a e hull 
ana na alo i kai ma Kalaupapa he 40 paha iwilei mai 
kai aku, e pa ana ka makani ma ke kua o ka hale. Ua 
loaa aku ia makou iloko o keia hale kekahi hapa haole 
i kamaaina i kekahi mau lala o ke Komite he mau 
makahiki i hala aku. 

Heaha ko mea i hiki mai ai maanei ? ka makou 
ninau mua ia. ! (me ka aka) mai Kakaako mai au. 
Owai keia wahine opiopio me oe ? ka/u wahine no ia 
ua loaa oia ia'u ma Kakaako, a ua mare ia maua a hoi 
mai ianei. 

Owai kahi au i makemake loa, o Kakaako paba o 
keia wahi paha ? Ua oi aku ko'u makemake ia Kalau- 
papa nei, no ka mea, ua hiki ia'u e hele mao a maanei e 
like me ko'u makemake. 

He mau mea anei kekahi au i hoohalahala ai e pili 
ana i ko oukou miilama ia ana maanei ? He nui anei 
ka ai a pela aku ? He nui, aole a'u mea hoohalahala. 
Aole o'u pilikia ma keia wahi. Heaha kau hana e hana 
ai i hala ae hoi kahi manawa ? Ua loaa ka'u hana mai 

> 

ke Aupuni mai, e kokua aku i ka Luna Nui ma ka 
malama ana i kana mau buke. 

dlelo mai kekahi mai lepera haole e hele pu ana me 

ke Komite, e ninau aku oukou iaia he oiaio anei ua 

loaa mau iaia kona paona paiai i keia a me keia pule ? 

• Aole anei he oiaio he pinepine ka manawa ua lohi loa 

ka paiai a ua inoino ka ai mamua o ka hiki ana mal o 
ka ai hou, a mamua paha o ka paa ana o ka ai ? 

Ae ! wahi a ua kanaka opio nei, pela no i kekahi 
manawa, alaila^ pilikia makou. 

Ike aku la ke Komite e kau mai ana he io hipi kau- 
lai, ninau ke Komite. Pehea ka loaa ana o ka io bipi 
ia oukou ? 

He elua manawa i ka pule, ua ai ia kekahi i ka 
manawa hou, a ua malama ia kekahi a hiki hou mai ka 
la haawi bipi. 

Pehea ka wahie ? Ua loaa no ko makou wahie ma 
ka pali. 

keia ae la ke ano nui o na mea i kamailio ia. Ma 
keia hale he rumi hookipa, keena moe, lanai me ka 
rumi ma ka lanai, a ua hoolako maikai ia no kekahi 
home Hawaii. Ua ike aku makou he mau buke oleic 
haole ma ka rumi hookipa; o na lako hale a pau no na 
mai ponoi no ia mau mea. 

Ma ka nana aku o keia hale a home, oia kekahi o na 
hale maikai ma ke Kahua Mai. na hale hou iho elua 
a makou i kipa aku ai, oia no kekahi o na hale hou 
iloko ia lalani hale hou i olelo mua ia ae nei, a ma ke 
alo iho o keia lalani hale ua hoomoe ia be paipu me na 
ki wai ma ke alo koke iho o keia a me keia hale. He 
hookahi o keia mau hale he poe wahine wale no ko 
loko, o kekahi poe o lakou aole i mare kane, a o kekahi 
hoi ua waiho i na kane mahope nei. He poe hou wale no 
lakou ma keia wahi. Aole a lakou mau olelo ia makou, 
a ua hele loa aku i kekahi hale i noho ia e na kane opio 
wahioe ole. Aole a lakou mea hoohalahala, o keia 
,;!K'ale no, aohe paa pono o na hale ma kahi e pili. ana i 
ke pili, a he anu ka poe mai i na po makani a ua. 
IJa lohe piftepine no makou i keia kumu hoohalahala- 

Hele hou aku no makou a hiki i kekahi mau hale, i ka 
nana aku.ua ku tnalaila no kekahi mau makahiki, a ma 
keia wahi i loaa ai ia makou he poe mai i noho loihi ma 
keia wahi, he liilii na hale a ua piha loa i na kanaka. 
Ninau aku makou, heaha ka mea e noho ai a nui loa iloko 
o ka hale hookahi, heaha ka mea i hoi ole ai iloko o na 
hale kanakaole a makou ike mai nei ? He aka wale 
no ka lakou a pane mai la: "He poe ,makou ua aloha 
ka noho ana, a ua makemake no e noho pu." 

Ua kamailio loihi makou me kekahi kanaka mai 
mai Waimea, Kauai mai, a ua noho oia ma keia wahi 
he elima makahiki me kana wahine, ma ke ano he 
kokua. Aole no i ino loa kona mai i ka nana aku, aka, 
ua hiki no e ike ia aku ua puka no ka mai iaia. Ninau 
aku> makou iaia, ina he makemake kona e hoi hou ma 
Waimea, ina he hiki. Pane mai oia: Aole o'u make- 
make e hoi, ua oi aku ka maikai o ka malama ana o ke 
Aupuni mamua o ka ohana. Ua noho paa au ma keia 
wahi a ua loaa na hoa'loha maanei, ua lako i na mea e 
makemake ai; a ma keia wahi aohe poe hookae mai 
ia'u no kuu loaa i keia mai. Ninau aku makou, 
nawai e kii i ka w^ahie ? Pane mai oia, na'u no mamua, 
aka, mahope mai ua nui ko'u eha i ka jjohaku, nolaila, 
ua hoolimalima ia ka mea nana e kii ka wahie; he elua 
o'u mau lilo a me ka lio e kii ai i ka wahie. I keia 
manawa ua hele mai kekahi kanaka ua akaka loa kona 
mai, e kau ana he wahi keiki uuku uiaikai nialuna ona. 
Ninau aku la makou nawai ia keiki, hai ia mai na 
kekahi wahine e noho ana ma kekahi hale e kokoke 
mai ana. I ko makou hele ana aku loaa aku la ua 
.wahine nei iloko o kekahi wahi hale uuku inoino loa, a 
kamailio aku iaia no ua wahi keiki nei, a me ke kule- 
ana e loaa ai iaia he oia ma kahi kaawale mai keia 

wahi aku. Pane mai oia, he elua ana mau keiki o ia 
ano, a he makemake no oia e lawe ia a elua ina e ae 
ana ka Papa Ola. 

ke noi wale no ma keia kauhale, oia no, e hoomoe 
loa ia aku na paipu wai a hiki i ko lakou wahi. Ma 
kekahi hale ua hai mai na wahine (he poe hou mai) aole a 
lakou mea nana e kii i ka lakou a paiai a io bipi ma Kala- 
wao a oia wale no ko lakou pilikia a aole no o lakou mau 
lio e hiki ai e kii ponoi. Ma kekahi wahi okoa aku ua 
halawai kekahi mau lala o ke Komite me kekahi kanaka 
mai lepera a ua hai mai oia oia ka ka mai kahiko loa e 
noho nei malaila, oiai ua noho oia malaila he aneane 
iwakalua makahiki a he kanakolukumamawalu maka- 
hiki o kona loaa ana i ka mai. Olelo mai kekahi poe e ku 
mai ana ua oi aku ka mahiai ana o keia kanaka mamua 
o kekahi poe. I ka manawa i ninau aku ai o kekahi 
lala o ke Komite iaia i kona manao. Ua pane mai oia 
o kana mea wale no i makemake ai ina e make kekahi 
mai lepera me ka pau ole o kona $10 ma ka halekuai o 
ke Aupuni i haawi ia i keia mea keia mea mai lepera e 
ae ke Aupni e haawi ia ke koena i ka poe pili a hoa'loha 
paha o ka mea i make ma ia wahi. Ua halawai kekahi 
mau lala o ke Komite me ke kanaka mai lepera mai 
Waimea Kauai mai nana i lawelawe oiai oia e hopu ia 
ana i ka pu. Ua hai aku oia i ka Lunamakaainana mai 
Waimea, Kauai mai ua oi aku ka maikai o keia wahi 
mamua o ka mea ana i manao mua ai a ua palapala aku 
oia i na mai lepera ma Waimea he maikai keia wahi a 
ua oi aku ko lakou pono e hele mai. Ua ike a hana ia 
keia mau mea i hai ia ae nei oiai e hele ana na lala o 
ke Komite ma keia a me keia wahi o ke kahua mai a 
ua hoike ia paha ke ano a me ke kulana o ka noho ana 
ma keia wahi ma ke ano i oi ae ke akaka mamua o ka 

hoike maoli ana aku o ke' Komite ma ia mea. I ka 
nana aku ua ano- oluolu a maikai ka noho ana o na 
kanaka ma keia wahi. Ua hoike mai lakou i ko lakou 
mau hemahema me ka manao a me na olelo oluolu, a 
aole i ike ia aku kekahi mau mea e manao ia aku ai ua 
hoonaukiuki a hoohalahala paha lakou i ko lakou noho 
ana ma ke ano nui koe wale no iwaena o na haole, a e 
kamailio aku ana makou no lakou mahope ae nei. 

He elua mau halawai i malama ia e keia Komite ma 
keia wahi, he hT)okahi ma Kalawao a he hookahi ma 
Kalaupapa. Ma keia mau halawai no a elua ua koho 
mua no na mai lepera i mea nana e kamailio ma ko 
lakou aoao a nana i hoike mai i keia mau noi mahope 
ae nei i hooholo ia e na mai ma kekahi mau halawai i 
malama mua ia no ka manao e hiki aku ana ke Komite. 

Ua noi ia mai na noi ma Kalawao a o kekahi ma 
Kalaupapa a o kekahi no hoi ma ia mau wahi no a elua. 

.1. E haawi wale ia ka wahie i na mai lepera. 

2. E kuai ka Papa Ola i moknmahu uuku i mea hali- 
hali pa-iai mai keia aoao mai o Molokai a hiki i Kalau- 
papa a aole i Waikolu elike me ia e hanaia nei. 

3. E kukulu ia i hale lole bipi hou ma Kalaupapa 
oiai he loihi loa ka hale lole bipi ma Kalawao mai 
Kalaupapa aku.- 

. 4. Ina ua loaa ke kane a i ole ia o ka wahine paha i 
ka mai, alalia, e hele pu no me ke kane a i ole ia me ka 
wahine paha ma ke ano he kokua. 

5. E ae ia keia a me keia mai e lawe pu i hookahi 
lio. 

6. E haawi ia ka $10 a ke Aupuni e haawi nei i na 
pepa i ka hale kuai ma ke dala maoli, a i hookahi haawi 
ia ana i ka makahiki. 

7. E hoihoi bou ka Papa Ola i ke dala i uku ia aku e 
na mai lepera no ka wahie. 

8. E hooloihi ia aku na paipu wai a hiki i na hale i 
loaa ole i keia manawa. 

9. E hoopau ia ka Pereaidena o ka Papa Ola, a e 
hoonoho ia o S. M. Damon ma kona wahi. 

10. E hoomahuahua ia ka haawina kukaepele a hiki 
i ka 1 grosa i ka mahina. 

11. E hoomahuahaa ia ka haawina sopa a hiki i ka 
hookahi auka i ka mahina. 

12. E koho ia i Lunakanawai no ke kahua mai lepera. 

13. E kukulu ia i hale kula no na keiki. 

14 E hoomakaukau ia i kaa kupapau no ka poe make 
ma Kalaupapa. 

15. E kukula ia i hale leta ma ke kahua mai a mai- 
laila aku e hooili ia ai na eke leta. 

16. E hoouna ia i kanaka akamai a makau ole i ke 
kahua mai lepera. 

I ka hoi ana mai o ke Eomite i Honolulu ua kauoha 
aku lakou ia Mr. Meyers (i mai i ka manawa a ke 
Komite i hiki aku ai) e hele mai i Honolulu nei e hala- 
wai pu me ke Komite a hoike mai i ke Komite i koua 
manao e pili ana i na mea e noonoo ia ana e lakou. 

XJa hiki mai o Mr. Meyers a ua halawai pu me ke 
Komite a kuka pu me ia no ia mau mea. 

He nui no na mea liilii i hiki i ke Komite e hooholo 
me ka nui ole o ka hana. 

Mamuli o ko ke Komite hull pono ana ua manao 
lakou he mea pono e hoomahuahua ia ka haawina kopa 
1 hookahi auka i ka mahina no kela a me keia mai 
lepera e like me ka ftiea i noi ia mai. A pela no hoi me 
ka haawina lole i like me $10.00 ma ka hale kuai e 

haawi ia i ka manawa hookahi i kela a me keia maka- 
hiki iloko o na mahina anu aole hoi i elua haawi ia ana 
e like me ia e hana ia nei, a e hoomakaukau ia i kaa 
kupapau no Kalaupapa e like me ka mea e hana ia nei 
ma Kalawao. ICe manao nei ke Koraite he mea naauao 
ole ka ae ana aku i ka poe mai e lawe i ko lakou haa- 
wina ma ke dala maoli, no ka mea e hoolilo ana kekahi 
poe i ke dala ma na mea e pono nui ole ai lakou a noho 
ia me ka nele loa i na mea e pono maoli ai. 

Ua hoomaopopo ke Komite ua nui no ka haawina 
kukaepele i keia manawa ina e malama pono ia ana e 
ka poe mai. 

E kali ka hoonoho ana i Lunakanawai me ka Hale 
Leta ma ke kahua mai lepera a hiki i ka manawa e loaa 
ai i ka Papa Ola he Luna Nui e noho paa malaila. 

ke noi mai ka poe mai mai e ae ia kela a me keia e 
lawe aku i hookahi lio malaila, he mea keia nana i hbo- 
ulu ae i na ninau ano nui. He 708 ka nui o na lio 
malaila i keia manawa, o kekahi poe mai ua hiki aku 
ka nui o ko lakou mau lio i ka 15. keia nui loa ana 
o na lio he ino keia i ulu liilii ae — i keia manawa ua 
pan i keia poe lio ka mauu i manao ia ina e hanai ia i 
ka bipi e like ana me $2,000 i'o bipi i ka makahiki 
hookahi. Ua akaka no aole i hoohana ia keia mau lio i 
ka hapanui o ka manawa. Ua hana ka Papa i mau mea 
e pale aku ai i ka hoomahuahua hou ia ana o na lio a 
ua papa ia ka lawe hou ana aku malaila o na lio. He 
elua hana o na lio malaila, oia hoi keia: i mea hooholo- 
holo lealea a hooluolu no ka poe mai, a i mea e kii ai i 
ka lakou ai ma Wuikolu a i kii ukana a pela aku i 
Kalaupapa a mea kii wahie. Ua loaa .no he kuleana i 
ka poe hou akahi no a lawe ia aku malaila e hoohala- 

bala ai i na lakou e manao ia ana e hele i Waikolu i ka' 
lakou ai, i Kalawao i ka lakou bipi a i ka pali i wahie 
na lakou he mea pono e ae ia lakou e lawe pu aku i lio 
no lakou. Na ke Aupuni e hoolako aku i na mea e 
hiki like ai i na mea a pan e kii i na mea i olelo ia, a 
ina aole e hiki i ke Aupuni alaila e ae ia na mai e hoor 
lako ia lakou iho me ka mea e hiki ai. Ke manao nei 
makou he kumu maikai keia e pono ole ai ka lawe ia 
ana o ka lio i loaa mua i ka mai a me ka hoole ana aku 
i ka poe hou aole e lawe mai i lio no lakou, aka i na e 
hiki ana ka nui o na mai i ka 1500 ma ke kahua mai he 
mea maopopo aole e hiki ana e malama lakou i hookahi 
lio pakahi, he hoopau mauu a makehewa wale no ia 
hana, he hiki wale no e hana ia e na lio he 25 ina 
6 hoohana pono ia. Nolaila ke hoike aku nei ke 
Komite i ko lokou manao na ka Papa Ola e lawelawe i 
ka halihali ana i na mea kupono ma ke kahua mai 
lepera, oia hoi keia, ke pai-ai, ka i-o bipi a me na mea e 
ae e haawi ia ana i na mai e halihali ia e ka Papa Ola a 
hiki ma kekahi wahi kupono ma Kalawao a me Kalau- 
papa, a e hooikaika man ka Papa ma na ano kupono a 
pau e pale aku i ka mahuahua nui ana o na holoholona 
i ona ia e ka poe mai a e hoemi aku i ka nui o ia mau 
holoholona, 

Ko ke noi i mokumahu nana e lawe aku ke pai ai 
aole hoi na waapa e lawelawe ia nei i keia manawa. 
Ua ulu ae keia noi mamuli o ka ike ia ana iloko o ka 
manawa ino i kekahi manawa aole hiki mai o na waapa 
a ua nele ka poe mai i ka ai no kekahi manawa a no ka 
mea no hoi ina he mokumahu ua hiki ke lawe loa ia ka 
ai a hiki i Kalaupapa, a ina hoi ma na waapa e hiki 
wale ana no i Waikolu, a aia ia wahi ma kekahi aoao 
loa o ka aina o na mai lepera, a aia hoi o Kalaupapa ma 



(11) 

kekahi aoao, a nolaila, ua loihi loa kahi e hele ai na 
mai nialalo e kii i ka lakou ai. Ina e lawe ae ana ka 
Papa i ka halihali ana i na raea ai a me kekahi niau 
ukana e ae e like me ka keia Komite i hoike mua akii 
nei e pan ana kekahi kumu o keia noi ia ana mai. No 
ka manawa ino, ke manao nei keia Komite he mea pono 
i ka Papa Ola e malama i palaoa kalo i mea e loaa ai i 
ka poe mai ka ai kupono iloko o na manawa e hiki ole 
ae ai ka paiai no ka nui q ka ino, a ke manao nei makou 
he mea pono no ina ua ae ka poe mai e haawi ia aku ka 
pallba kalo ma kahi o ka paiai, no ka mea, ua oi aku ka 
maikai maemae a emi o ke kumukuai a he loaa i na 
manawa a pau. Ua noi mai kekahi o na mai i keia ano 
palaoa a ua hoomaopopo ia mai ia makou ua kauoha o 
Mr. Meyers e malama ia ma ka halekuai o ke Aupuni. 

Ua hoike ia mai ia makou e hooholo aku ana o Mr. 
Kahanu ka mea iaia ka aelike no ka hoolako ana i ke 
kahua mai me ka ai, i kahi mokumahu ia Viva i kapa 
ia mamua o *4vy Holmes" ma ka hana i noi mai ai, 
Nolaila, ke manao nei keia Komite e hiki ana no i ka 
Papa Ola e hooko aku i keia hemahema o na mai me ka 
hoolilo dala ole no ke kuai ana i mokumahu. No ka 
mea, e pili ana i ka hooloihi ana aku i na paipu wai a 
hiki i na hale i loaa ole i keia wa ke manao nei ke 
Komite ma na wahi i kaawale loa ole aku na halemai 
ka paipu wai nui aku he mea pono e ae ia aku keia noi 
no ka mea, he nui loa kekahi o keia poe i kukulu i ko 
lakou mau hale malalo o ko lakou mau lilo ponoi ma 
na wahi i kuhikuhi ia e ka Papa Ola mamua aku o ka 
manawa i noonoo ia ai o keia mau paipu wai. 

ke noi e haawi wale ia-ka wahie i na mai ua lilo ia i 
ninau hoopilikia nui i ke Komite ma ka noonoo ana. 
Ma ka hoomaopopo maoli ana iho aole no he mau kumu 



(12) 

li e makemake nui loa ia ai ka wahie paakiki ma ke 
■hua mai lepera. Ua moa mua no ka ai a o kabi 
ihie i rnakeiTiake ia oia no ka hana i wai wela hooiuoa 
:a 10 liipi a ia e ae paha a ua lawa do i na ano wahie 
o palii[)alu e kokoke mai ana. Aole e pono i ka Papa 
loolako aku i ka wahie me ke kumukuai ole, no ka 
3a, he mea ia e hoomaunauna wale ia ai. 
Eia no nae he mea paakiki a kaumaha no hoi i kekahi 
e mai ka hele ana i wahie na lakou ma ka pali, a ua 
no hoi i kumu e malama ai i lio. Ua olelo ia mai 

mea maikai e loaa kekahi wahi hana no ua marina 
. e lawe ia aku tia kumu a pan e hooikaika kino ai 
ioa he mea ka ia e pouo ole ai, a ma kekahi aoao hoi 
. hooikaika ia mai ua loaa i ke kahua mai lepera he 
oa ino mamua a ua iilu ae ka hapanui o ia ino i otelo 
mamuli o ka hiki ana aitu o na mai malaila me ka 
akamaka ole a ua ike iho la lakou e hooraaka hou ana 
, lakou e hana i home no takou a he uuku loa kahi 
kua ana mai o ke Aupuni mawaho ae o na mea 
mahema maoli. Ua hiki no paha ia ano hana no 
kahi poe uuku, aka, he mea maopopopo na ia mau 
na i haawi aku ka inoa ino i ua kahua mai nei, 
Ua lawe liiiii ae ke Aupuni nana e hana 1 kekahi mau 
na a hiki i keia manawa eia oia ke ku nei mawaena- 
nu o ke ano kahi ko o ke waiho ana aku na ka mea 
i\ e malama laia iho a me ke ano na ke aupuni aku 
. mea a pau loa. keia hana ana ma ke ano hapa i 
kahi manawa ua oi'aku ka lilo mamua o ka lilo ina 
. ke aupuni e uku i na mea a pau. Peneia mamua ua 
io paha ka emi o ka ae ana aku e malama ka poe mai 
nau lio a na lakou no e kii.i ka lakou paiai, aka, i keia 
inawa ua like ka lilo me ka hanai ana i na lio he 700 

ia mau hana. He nui ka lilo e pili ana i na haawina 

ai. ka baawiua ai ua hoomaopopo ia ka nui e lawa 
ai ke kanaka kino ikaika, aka, he nui loa o na mai he 
poe aole i hiki e ai i ka hapalua o ka lakou haatvina ai 
a o ke koena ua pau i ka ai ia e na kokua he poe i 
manao ia e hanai ana ia lakou iho, a me na holoholona 
i hanai ia, a pela aku. Ee manao nei keia Eomite ua 
oi aku ke emi ina e hoakea aku ana ka Papa i ko lakou 
nialama ana a ma ia ano e hoopau ia ai ka manao kue 
loa o kekahi poe i ka hele aku i ke kahua mai lepera. 
Nolaila, ke manao nei keia Koraite he mea pono e hoo- 
lako aku i na mai me ka wahie no ke kumukuai emi loa. 
Aole i manao ia ma keia aole e hana na mai me na 
kokua a ohi paha i ka wahie, aka, e hana no malalo o * 
ke Aupuni ina he hiki. Malalo o ke ano e hana ia nei 
na keia a me keia mea e ohi i ka wahie nona ponoi iho 
e like me ka mea hiki iaia, aka, ke manao nei ke 
Komite he pono na ke Aupuni e ohi mai a haawi aku i 
ka wahie i na mai. 

He mea pono e hoomaka ia ke kanu mau ia ana o na 
laau ma ke kahua mai lepera. ka hemahema nui loa 
o keia wahi oia no ka nele i ke poo ole. Mr. Meyers 
mahope o ka hana ana me ka hoopono a hooikaika nui 
no na makahi loihi malalo o ke Aupuni, ke ike nei oia i 
kona ano nawaliwali mamuli o ka elemakule a ua ane- 
ane hiki ole iaia i keia manawa e hooponopono kino 
aku i na hana o ke kahu mai lepera e like me mamua a 
i kupono no hoi e loaa i keia wahi. Ua hoomaopopo ia 
no kekahi manawa i hala ae nei, ua makemake oia e 
ha'^.iele, aka, ua hoomanawanui no nae ma ke noi ana 
aku o ka Papa iaia. 

He mea kupono loa e loaa i Luna Nui noho mau ma 
keia wahi. Ua hoomaopopo ia ia mau mea e ka Papa 
Oia, a ke nana a imi ia nei i kanaka kupono ma ia wahi. 

na kalkuahine o ke aloha e noho aku ana malaila, 
maloko o ka home no na wahine i hoomakaukau ia 
marmili o ka lokomaikai o Mr. C. R Bishop, e lilo aku 
ana ia he mea hoopomaikai nui i keia wahi ma ke kokua 
nui ana ma ka aoao o ka pono me ka raaluhia. ka hale- 
mai e ku nei malaila, he hale kupono ole a inoino, eia 
nae ua oi ae kona maikai i keia manawa i ka hana hou 
ia ana iho nei o kekahi keena nui a malaraalaraa no ka 
poe mai. E like no me ka Mr. Meyers i olelo mai ai o 
ka halemai aole ia he wahi e hele aku ai na mai a make 
malaila; aka, he wahi e lapaau ia ai me ka malama pono 
a loaa ka oluolu ia lakou. I mea e hiki ai ka malama ia 
• ana o kekahi wahi o ia ano he mea pono e loaa ka poe 
ike i ka malama ana i ka poe e like me na na kaikua* 
hine e hoi aku ana malaila, ma keia mua koke iho. Ua 
noonoo iho nei ka Papa no kekahi manawa i ka pono o 
ke kukulu ana i haleaina no ka lehulehu malaila me ka 
halekuke i wahi e hiki ai i na mai e makemake ana e kii 
i ka lakou ai malaila, e kii aku me ka lawe ole i ka 
haawina ai a kuke ponoi iho. Ua hai mai o M»;. Meyers 
i keia Komite e hana ia aku ana kekahi hale o keia ano 
ina e ikeia ana e holopono ana. alalia, e hana hou ia ana 
he mau hale o keia ano ma na wahi e ae o ke kahu mai 
lepera. Ke manao nei oia he mea paha ia e pau ai ka 
ninau e pili ana i ka wabie a he mea hoi e pale aku ai i 
kekahi mau hoomaunauna wale ia ana o ka ai e ike ia 
uei ma ka haawi ia ana o ka haawina ai no keia a me 
keia mea mai. 

ka ninau e pili ana i na kokua he mea pohihihi no 
ia. kekahi hapanui o ke kue e ike ia nei i ka hoo- 
kaawale ia ana o na mai lepera ua loaa mai no ia 
marouli o ka hookaawale ana i na kane mai na wahine 
aku i kekahi manawa mahope iho o ka noho loihi ana 



(15) 

ma ke auo kane a Wahine a ua hilinai aku kiekahi i 
kekahi no ka oluolu a maikai o ka noho ana. Ke 
ujanao nei keia Komite ua ike maopopo ia ma ka 
moolelo o keia mai he nui na kane a i ole ia na wahine 
i waiho ia mawaho nei ua loaa no i ka mai me ka hoike 
ole ia ae nae mawaho o ke kino, a na ia mea i hoolaha 
aku i ka mai i ka poe ana i noho pu iho ai mahope neL 
Ke manao nei keia Komite he mea pono i ka Papa Ola 
e hooluolu i ka rula e kau nei i keia raanawa e hookaa- 
wale ana i kekahi man mea i mare ia ina ua loaa 
kekahi o laua i ka mai lepera a ma ke ano man o na 
naai e ae aku e hele pu no laua me ka hoi ole mai nae, a 
nolaila, ke hoike aku nei keia Komite he mea pono e 
hooholo ia ka Bila Kanawai i huipu ia me keia hoike e. 
hoakaka ana o ka poe kokua ma ke kahu mai lepera i 
lilo i man kokua mamuli o ko lakou makemake pono^ 
iho ua loaa lakou i ka mai a aia no lakou malalo o ka 
mana o ka Papa Ola e like no me ka poe i loaa maoli 
no i ka mai. Ua waiho ia mai keia bila ma ke ano he 
pani no ka Bila Kanavyai o ka Hon. Paehaole, e pili ana 
ia mea hookahi no. 

He mea akaka aole no i raahalo na mai haole a pau 
loa i ke kahu mai lepera a ma ka nana ana o ke Komite 
ua loaa no he mau kumu kupono e hoohalahala ai. 
Aole makau i olelo ae pela me ka manao hoahewa wale 
aku. Ua, kokua ia aku ka hapanui o na mai lepera 
haole mai waho aku nei, a nolaila, ua ano maikai no ko' 
lakou noho ana, aka, o ka poe o lakou i loaa mau ole' 
aku na kokua ia ana e ko waho aku nei poe he nui ko 
lakou pilikia. Uk ulu mai ka pilikia, mamuli o ka 
makemake ole e hoano e ia ka hana ana e pili ana i na^ 
mai kanaka maoli a me na mai haole ma na mea e pili 
ana i na haawina ai, na hale a pela aku. Ua imi o Mr, 

?|[eyers i mau mea e loaa ai ia lakou na mea i raaa i na 
haole ma kekahi mau ano e ae. 

Eia kekahi mea e ike ia ai ka heraaheraa a pilikia o 
na haole ma ke kahua mai lepera. Aole i haawi aku ka 
Papa Ola i ke ki a i ole i kope i ka poe mai. IJa 
manao ia keia mau mea iwaena o na haole he mea hiki 
ole ke waiho ia, aka, ua manao ka Papa aole he mea 
naauaoa ka haawi ana i keia mau mea ia lakou me ka 
haawi pu ole aku i na kanaka Hawaii kekahi. Oiai i 
ka manawa he uuku wale no na haole malaila, ua hiki 
no e haawi ia he mau wahi hana ia lakou e hiki ai ia 
lakou e imi a loaa kekahi mau mea e pono ai ko lakou 
nohb ana, aka, ke manao nei ke Komite he mea akaka 
ole ia no ka mea e like me ka pii ana ae o ko lakou 
heluna a me ka hiki ae o kekahi poe i nele loa i ke 
kokua ia aku mai waho aku nei pela i emi loa mai ai na 
mea e loaa ai ia lakou. Ua kokua no kekahi o na Ahahui 
Manawalea i ko lakou poe e noho nei malaila. Ua like 
no ka manao o keia Komite me ko ka Papa he hana 
naauao ole ka hana ole ana a like na haawina ai o na 
kanaka maoli me na haole, a nolaila, ke manao nei 
lakou o ka mea maikai loa e pau ai o keia pilikia e lulu 
na kanaka o na aina e, e noho nei maanei i kekahi puu 
(Jala e hoolilo ia aku ma ke ano kokua i na haole e noho 
nei ma ke kahua mai lepera a e noho aku ana paha 
malaila nia keia hope aku me ka nana ole ia o ka lahui 
a me ke ano hoomana o keia a me keia. Ua oi aku ke 
emi ka lilo o na haole ina ma keia ano e hana ia ai 
mamua o ka hana ana a kau ana i mau auhau hou iho 
i mea e kaa ai na lilo hou i manao ia* aku ai o ka hana 
like ole ana iwaena o 1500 poe mai no ka pono o 20 a 
30 paha mau haole i maa i ka noho ana ma ke ano okoa 
mai ko na kanaka maoli. He mea.maopopo ina aolee 

kokuM mai ana na haole i keia mea, alaila, e imi aku 
ana ka Papa i mea e pau ai o keia pilikia, aka, ke manao 
nei keia Koniite e lokahi niai ana na haole o na ano a 
pau me ka olaolu i ke kokua ana i mea e hoemi ia ai 
ka pilikia o ka noho ana o kekahi poe o ko lakou lahui 
ponoi i waiho ia aku ma kahi e hoola ae ai i ko lakou 
mau manao aloha. 

IJa noi mai na mai e hoopau ia ka Peresidena o ka 
Papa Ola a e hoonoho ia o S. M. Damon ma kona wahi. 
He mea maopopo loa me ke kanalua ole ia aole no i 
makemake nui ia o Dr. Emerson, aka, aole i ike keia 
Komite ua hana hewa oia iloko o ka lawelawe ana i 
kana mau hana ma ke ano Peresidena, a oiai no he mea 
minairiina ka ike ia ana o keia kue i keia keonimana ke 
manao nei nae keia Komite ua ulu nui ae no keia kue 
iaia mamuli no' o na hana ano kaumaha i haa wi ia nana 
e hana, a ina no e hoonoho ia aku ana he mea hpu 
malaila e kue la ana no oia ina oia e hana a hooko 
pololei ana i kana hana. E like me ka hoonoho ia ana 
o ka papa i keia manaw ua pau ka loaa ana o ka mana 
ponoi i ka Peresidena. Aole hiki iaia ke hana i kekahi 
hana me ke kuka pu ole a me ka ae mai o ka Papa Ola 
a o kekahi lala o ka Papa oia no o S. M. Damon ka mea 
a na mai e noi mai nei e hoonoho ia ma ko Dr. Emerson 
wahi. Eia no hoi keia he uuku loa ka poe e ae ana e 
lawe i keia wahi a hooili ia maluna o lakou na hoino ia 
ana o ia oihana ina no he nui ka uku. Nolaila, ke 
manoa nei keia Komite aole he mea pono e hana aku 
ka Ahaolelo i kekahi hana hou e pili ana i keia noi. 

Ke manao nei keia Komite he mea pono e hoonoho ia 
ma ke kahua mai lepera he kauka noho paa i akamai 
ma ka lapaau ana i na mai lepera. 



